Polisieman wat glo verkrag kry borgŉ Polisiebeampte wat daarvan beskuldig word dat hy ŉ 14-jarige meisie verskeie kere verkrag het, is Vrydag in die Paarl-landdroshof op borgtog vrygelaat. SABC News berig die 41-jarige beampte is op borg van R1 500 vrygelaat op die voorwaarde dat hy nie kontak maak met die beweerde slagoffer, haar familie of lede van sy kerk nie. Volgens die berig het die hof bevind dat daar nie genoeg bewyse was om borg te weier nie. Die staat het voorgehou dat die verdagte moontlik kan inmeng met die ondersoek. Die beampte is intussen uit die polisie geskors sowel as van sy pastorale pligte by die kerk onthef. Die beampte onskuldig gepleit op die aanklagte teen hom. Die saak is tot 6 Augustus uitgestel. Die beampte het glo in April vanjaar na die meisie se huis gegaan en haar twee keer sonder ŉ kondoom verkrag. Hy het haar glo ook een keer na sy huis gevat en verkrag en haar na die tyd by die skool gaan aflaai en aan die onderwyser gesê hy moes ŉ verklaring by haar kry oor ŉ saak wat hy ondersoek. Die beampte het die meisie glo ook een keer met sy polisievoertuig opgelaai en haar in ŉ veld verkrag. Dlamini sê die meisie is glo ook verskeie ander kere verkrag. “Die ma van die slagoffer het ŉ boodskap van die verdagte gekry toe sy haar dogter se selfoon gebruik het. Die slagoffer het haar niggie van die verkragtings vertel maar was te bang om haar ouers te vertel.”